Apple tilbagekalder MacBook Pro-maskiner på grund af batteriproblemer

Apple har i dag udsendt en meddelelse om tilbagekaldelse og udskiftning af en række MacBook Pro maskiner, der har risiko for at overophede og udgøre en sikkerhedsrisiko. Enhederne er primært blevet solgt mellem september 2015 og februar 2017, og de kan identificeres ud fra deres produktserienummer.

Apple skriver i meddelelsen: “Kundernes sikkerhed har højeste prioritet, og Apple beder derfor kunderne om at stoppe med at bruge de berørte 15” MacBook Pro-enheder. Kunderne kan besøge denne hjemmeside for at læse mere om de berørte produkter og om den gratis udskiftning af batteriet.”

De berørte maskiner kan identificeres ved at vælge “Om denne Mac” i Apple-menuen () øverst til venstre på skærmen. Hvis du har “MacBook Pro (Retina, 15″, medio 2015)”, skal du indtaste din computers serienummer på udskiftningsordningens webside for at se, om du er berettiget til en udskiftning af batteriet.

Apple forsikrer, at tilbagekaldelsen ikke omfatter andre 15″ MacBook Pro-enheder eller andre bærbare Mac-computere.

Apple tilbagekalder MacBook Pro-maskiner på grund af batteriproblemer